GiliGold/VAD_KnessetCorpus huggingface dataset:
טלב אלסאנע: אנחנו נתמודד בכל הכלים ובכל הרמות גם בעניין המניעה וגם בעניין של אכיפה כדי להעצים אותם וגם לעזור לאנשים שנפלו קורבן.
טלב אלסאנע: אני מקווה שאני אצליח לעמוד בציפיות של יושב ראש הכנסת וגם של החברים שהצביעו בעדי ושאוכל למלא את התפקיד באופן הראוי לטובת כולנו, כל אזרחי מדינת ישראל כאחד.
טלב אלסאנע: אני מודה לך היושב ראש שנתת לנו כבוד והגעת, אני מקווה שתכבד אותנו בנוכחותך.
טלב אלסאנע: גם לך אדוני היושב ראש ויושב ראש ועדת הכנסת יריב לוין.
ראובן ריבלין: כמו שאני עושה בכל ועדה ובשמחה יתרה.
ראובן ריבלין: אני רוצה לתת לך עצה בתור יושב ראש למרות שאתה יושב ראש מתחדש.
ראובן ריבלין: אם יש חבר כנסת שרוצה שתוציא אותו אל תוציא אותו.
טלב אלסאנע: היום הישיבה היא ישיבה חגיגית-טקסית.
טלב אלסאנע: יהיה לנו זמן לעבודה.
טלב אלסאנע: היום מותר לנו לחגוג אבל אחר כך תהייה לנו עבודה ללא חגיגה.
טלב אלסאנע: אני רוצה לציין שאנחנו נפעל בשיתוף פעולה עם כל הגורמים, גם עם הבריאות, גם עם הרווחה וגם חינוך, גם עם מערכת האכיפה והמשפט.
טלב אלסאנע: את הישיבה הקרובה נייחד לפעילות של בתי משפט ולעניין האכיפה וההרתעה בנושא הזה.
טלב אלסאנע: הפעילות שלנו תהייה יומיים בשבוע ונדאג שחלק מהפעילות תהייה במסגרת סיורים של הוועדה וביקורים בשטח.
טלב אלסאנע: מאחר ואנחנו מדברים על התמודדות מערכתית אנחנו גם ניגע בכל נושא ונושא שמשיק לסוגיית המאבק בנגע הסמים כמו החינוך הלא פורמאלי והשלכותיו על האלימות, בעניין המצוקות גם של העוני והאבטלה וכיצד זה משליך על השימוש בסמים.
טלב אלסאנע: על כל התופעות המשפיעות כדי שנוכל להציף את הסוגיות על מנת שהגורמים הרלוונטיים יתנו דעתם לנושא.
טלב אלסאנע: אני מקווה ששנת 2011 תהייה שנה מוצלחת בהתמודדות עם הנגע הזה.
פאולה רושקה: גם בעניין התקציבים.
טלב אלסאנע: גם בנושא התקציבים נבקש.
טלב אלסאנע: שלחתם בקשה לאוצר בעניין ודרישות לתקציב?
פאולה רושקה: לתקציב הזה לא.
טלב אלסאנע: אני מבקש לקיים דיון עם נציגי משרד האוצר.
בת שבע פנחסוב: קיימנו דיונים בנושא התקציב אבל לא משהו של הזמן האחרון.
טלב אלסאנע: אני מבקש לראות מהם התקציבים כי מתחילים לדון.
בת שבע פנחסוב: כל הזמן דנו כאן בתקציבים.
טלב אלסאנע: תעבירי אלי סיכום של הדיונים האלה.
טלב אלסאנע: תודה רבה, חברים, על השתתפותכם.
מוחמד ברכה: אני מודה ליושב ראש הכנסת, חבר הכנסת אדלשטיין, שמכבד אותנו במעמד הזה, וגם על הדברים שאמר יושב ראש ועדת הכנסת, חבר הכנסת צחי הנגבי, על התפקיד הפורמלי והתפקיד הלא פורמלי שהיה לפני הישיבה, שראיתי בזווית אחרת את מה שהיה באותם ימים, כשהיינו עוד סטודנטים.
מוחמד ברכה: הוועדה הזאת היא ועדה חשובה מאד, לדעתי.
מוחמד ברכה: אני כיהנתי בתפקיד של יושב ראש הוועדה בקדנציה הקודמת.
מוחמד ברכה: ניסינו לקדם ולדעתי קידמנו והעלינו על סדר יומה של הכנסת את הבעיה של נגע הסמים וההתמכרות לסמים.
מוחמד ברכה: עשינו סיורים, ואני מתכוון להמשיך ביתר שאת על מנת למגר את התופעה.
מוחמד ברכה: אני סברתי, אדוני יושב ראש, אדוני יושב ראש הוועדה, חברי הכנסת, שעיקר המאבק נגד הסמים הוא לא לטפל במכורים, עם כל החשיבות של הענין הזה, אלא איך לייצר מצב שהסמים לא יגיעו ליד שלהם, וזה הענין של ההברחות והענין של החינוך.
מוחמד ברכה: אם אנחנו נצליח במיגור ההברחות, ונצליח דרך כל מה שקשור בחינוך בגיל הרך ובגיל הנערים והצעירים, אני חושב שאנחנו יצרנו מצב של חיסון של החברה כולה.
מוחמד ברכה: סביב השולחן הזה היו מחזות מאד מרתקים של אחדות דעים, שפשוט חוצה דעות וחוצה מפלגות, ובענין הזה כולנו אמורים להיות לב אחד.
מוחמד ברכה: עכשיו עומד על הפרק הענין של הקנביס הרפואי, שהוא נושא לא פשוט.
מוחמד ברכה: אני לא מהחסידים שדוגלים באמירה שיש סמים קלים.
מוחמד ברכה: אני לא חושב שיש סמים קלים.
מוחמד ברכה: יש סמים וזהו, נקודה.
מוחמד ברכה: אבל כשמדובר בקנביס הרפואי, אני חושב שיש מקום כאן לשקול את הדברים מכל מיני כיוונים.
מוחמד ברכה: אני אשמח גם לקבל עצה של חברי הכנסת, של יושב ראש הכנסת, ומה הוא חושב בענין הזה.
מוחמד ברכה: אנחנו ננסה לגבש באמצעות הגורמים המוסמכים והמקצועיים דעה בענין הזה.
מוחמד ברכה: בשלהי הכהונה שלי בקדנציה הקודמת נוצר רעיון כזה, ואני מעונין שיושב ראש הכנסת יכריע בו: הרשות למלחמה בסמים ואלכוהול, כך היא נקראת, ואנחנו המקבילה שלהם בכנסת או הם המקבילה שלנו בממלכתיות, ברשות הממלכתית.
מוחמד ברכה: ההגדרה של הוועדה היא "הוועדה למאבק בנגע הסמים".
מוחמד ברכה: אני חושב שיש מקום להוסיף את הענין של אלכוהוליזם - -
יצחק הרצוג: ובכלל התמכרויות.
מוחמד ברכה: - - התמכרויות.
מוחמד ברכה: אלכוהול ומכירה וכולי, זה ועדת הכלכלה, אנחנו לא מתקרבים, לא נוגעים אבל לפעמים אני, בטיפול שלי, כשהייתי יושב הוועדה בקדנציה הקודמת, ראיתי נקודות מגע בין שני הנושאים, בטיפול, באותם מוסדות ובשיקום בבתי הכלא וכולי.
מוחמד ברכה: על כן, אני מבקש מהיושב ראש להכריע בסוגיה הזאת, להרחיב את היריעה של הוועדה הזאת, שתכלול גם את ההתמכרויות בענין האלכוהול, ואז נוכל לפעול במקביל מלא מול הרשות ככנסת.
מוחמד ברכה: אני מודה לחברים שנתנו בי אמון.
מוחמד ברכה: אני מודה לוועדת הכנסת שהמליצה עלי, אני מודה ליושב ראש הכנסת, שקיבלו את המלצתו ואני מקווה שאני אמלא את התפקיד כראוי, אולי קצת מעבר לזה.
יצחק הרצוג: אם אפשר רק הערה: הרשות למאבק בנגע הסמים הפכה להיות רשות לאומית למאבק בסמים, אלכוהול והתמכרויות.
יצחק הרצוג: במצב שכזה - -
צחי הנגבי: זה השם הרשמי.
יצחק הרצוג: כן, זה כולל גם התמכרויות היום, זה גם לאינטרנט, זה יכול להיות אפילו להרחה של כל מיני ריחות כמו טיפקס.
יצחק הרצוג: תופעת ההתמכרויות היא אותו מכלול במוח ולכן, אני בעד שזה יהיה מקביל למה שהמדינה קבעה גם בחוק הרשות למאבק בסמים.
יולי יואל אדלשטיין: בניגוד למנהג, אני כן רוצה להגיב.
יולי יואל אדלשטיין: ודאי שלא אציין עכשיו איזו שהיא התחייבות אבל אני כן אבדוק את הנושא, אני אשקול את הנושא.
יולי יואל אדלשטיין: גם דרושה פה בוודאי התייחסות של הכנסת, גם נבדוק מול הממשלה איך בדיוק נקראים המוסדות ואיך הם פועלים.
יולי יואל אדלשטיין: אני חושב שיש טעם רב במה שאתה אומר.
מוחמד ברכה: בזמנו גם השר אהרונוביץ' הסכים - -
יולי יואל אדלשטיין: לזה התכוונתי, שאנחנו נבדוק עם גורמים רלוונטיים בממשלה.
יולי יואל אדלשטיין: אני לא צופה עליהום על הענין, אני לא רוצה להתחייב מבלי שבדקתי אבל אנחנו נבדוק במגמה חיובית.
יולי יואל אדלשטיין: דבר שני, מכיוון שבמקרה זה יצא, שבהיותי שר ההסברה נחשפתי לנושא של קנביס רפואי על ידי סיפורים אישיים, עשיתי מעשה מסוים שחלק מאד היללו אותו וחלק קיללו אותו, וזה לחשוף לתקשורת, במיוחד לתקשורת הזרה את הניסיון הישראלי בקנביס הרפואי.
יולי יואל אדלשטיין: לקחנו אותם לאחת מחוות הגידול.
יולי יואל אדלשטיין: הנושא מאד כאוב.
יולי יואל אדלשטיין: עצה שלי כבן אדם ולא כיושב ראש כנסת: כמה שפחות נערבב את הנושאים כי לצערי, יש ערבוב.
יולי יואל אדלשטיין: ברגע שאתה מדבר על קנביס רפואי אז אומרים: אתה בעד סמים?
יולי יואל אדלשטיין: אתה בעד שימוש בסמים קלים?
יולי יואל אדלשטיין: אתה בעד שנהיה כמו הולנד וכל מיני דברים כאלה.
יולי יואל אדלשטיין: כמה שנצליח להפריד בין הדברים האלה ולהקל על חולים קשים או סופניים שדברים אחרים לא עוזרים להם, ולהשאיר בצד את כל הטיפול, שאני מאד מסכים אתך, בהברחות סמים ובחינוך נגד שימוש בסמים וכל הדברים האלה, לדעתי, כך ייטב לשני הדברים, גם לשימוש הרפואי למה שצריך וגם למאבק בסמים, שלא יתערבבו לנו פה נושאים שלא קשורים.
<בת שבע פנחסוב: אני אשמח להוסיף משהו, אני חייבת.
מוחמד ברכה: שניה, לפני שאת מוסיפה.
מוחמד ברכה: לא, אני מוסיף, אני נותן רשות דיבור עכשיו.
מוחמד ברכה: אני רוצה לומר עוד משהו שלדעתי מאד חשוב: הוועדה הזאת השתבחה, אדוני היושב ראש ואדוני יושב ראש הוועדה, בשתי עובדות מסורות מאד, בת שבע ויעלי, שמאד פרודוקטיבי לעבוד אתן אבל גם אפשר לאהוב לעבוד אתן והן עושות עבודה מסורה.
מוחמד ברכה: אני מאד שמח שאני חוזר לעבוד אתן עוד פעם.
<בת שבע פנחסוב: זה הדדי מאד, ואני רוצה להוסיף שאתמול היו פה בוגרי מועצת התלמידים ובאו להודות לי, אישית, על העבודה בוועדה ובמיוחד למוחמד ברכה.
<בת שבע פנחסוב: כשהם שמעו שאתה מתמנה שוב הם התרגשו וביקשו אותי להעביר שמה שריגש אותם באופי העבודה אתך זה שאתה רואה בחינוך כמענה, כפתרון לכל הצרכים של הנוער, ושנתת להם הרגשה שזה באמת מעל כל ההבדלים, מעל כל המחלוקות, למען כל הנוער בישראל.
<בת שבע פנחסוב: הם דרשו ממני לבשר לך את תודתם, והם מחכים לישיבה הקרובה.
מוחמד ברכה: הם מוזמנים.
מוחמד ברכה: שלום לכולם, ישיבת הועדה למלחמה בנגע הסמים, מוקדשת היום לדיון בתקציב לשנת 2013 ו-2014 בכל מה שקשור למלחמה בסמים ובאלכוהול, אם זה התקציב של הרשות ותקציבי משרדי הממשלה השונים.
מוחמד ברכה: רק לפני שאני מתחיל, אני רוצה לוודא מי נמצא מהמשרדים השונים.
מוחמד ברכה: (הצגת נוכחים).
מוחמד ברכה: אני אקדים ברשות
מוחמד ברכה: כם ואומר שלאחר בדיקה של התקציב המונח על שולחנה על הכנסת, שאמור להיות מובא לדיון בקריאה שנייה ושלישית בשבועות הקרובים, אני מתרשם שאין שם תוספת לתקציב לצורך מניעה והסברה, אכיפה או שיקום.
מוחמד ברכה: הרושם הוא שהתקציב המיועד למלחמה בהתמכרויות לסמים ולאלכוהול נמצא לא בסדר העדיפות הראוי.
מוחמד ברכה: אנחנו נבקש היום לשמוע ממשרדי הממשלה השונים על האופן שבו יתמודדו בשנה הזו וגם בשנה הבאה, היות והתקציב הוא לשנתיים, עם המשימות שעומדות בפניהם בכל מה שקשור לנפגעי סמים ושיקומם.
מוחמד ברכה: הרשות כמובן תיתן סקירתה בדבר העיקרי הנוגע לעניין של התקציב.
מוחמד ברכה: ממשרד החינוך אנחנו נבקש לשמוע על פעילות המניעה וההסברה בבתי הספר, בחינוך הבלתי פורמלי גם ועל המאבק בנשירת ילדים.
מוחמד ברכה: ממשרד הבריאות נבקש לדעת האם התקציב החדש מאפשר את הרחבת הטיפול במכורים ומטופלים, המטופלים כרונית בתחליפי שם, עניין של המתאדון ותחליפיו, המעבר לתרופות טובות יותר וכו' וכו', וכל מה שקשור בתחלואה הכפולה.
מוחמד ברכה: ממשרד הרווחה נבקש לשמוע על הטיפול באוכלוסיות המכורים ובני המשפחות שלהם ובאיזה מידה יש אפשרות להרחיב את הפעילות התומכת של לשכות הרווחה.
מוחמד ברכה: ממשרד האוצר נבקש לשמוע האם יש הבנה שכל הזנחה בטיפול, במניעה, יעלה לאוצר ולקופת המדינה יותר כשאנחנו ניפול בתוך המלכודת הזו האיומה, זאת אומרת כל סכום, כל תקציב שיושקע במניעה, יכול לחסוך סכומים גדולים הרבה יותר.
מוחמד ברכה: אני מבקש ממנהל הרשות, מר גלר, שיתחיל ואחר כך נעבור למשרדים השונים.
<יאיר גלר: תודה רבה אדוני היושב ראש.
<יאיר גלר: שנת 2013, מבחינתנו 2013-2014 מהווה מהפכה מאוד מאוד חיובית מאחר והתקציב לראשונה לאחר 25 שנות הרשות עומד להשתנות.
<יאיר גלר: הבסיס שהיה, ואני יודע שאדוני כבר לפני שנתיים ושלוש התרעם על זה מאוד.
<יאיר גלר: השנה בפעם הראשונה בסיס התקציב עומד לגדול פי 3, במימדים הראויים והנכונים.
<יאיר גלר: החזון והחלום שלנו, אם אתה זוכר בשיחותינו לפני שנתיים ושלוש אכן מתגשם ובהנחה ובתקווה שאכן התקציב הזה עובר, אז בהחלט זה מהווה שינוי אולי הכי משמעותי בכל עבודת הרשות בלי בעצם כל מיני תוספות כאלה ואחרות במהלך השנה.
מוחמד ברכה: התוספות יהיו או לא יהיו?
<יאיר גלר: יהיו גם תוספות.
<יאיר גלר: הנה, אנחנו מייד עוברים כבר על המספר.
<יאיר גלר: אתה רואה 33,900.
<יאיר גלר: זה בסיס התקציב, 33,900 וזה השינוי המשמעותי ביותר.
<יאיר גלר: זה מאפשר לך כמובן להיכנס לתכנון ולפעילות בצורה הכי מקצועית והכי רצינית והכי אחראית, עם התחייבויות ועם חוזים.
<יאיר גלר: כאן המשרד לביטחון פנים באמת ראוי לכל שבח, עם השר העומד בראשו, הוא הבטיח.
<יאיר גלר: אני חושב שגם לך היו שיחות בעבר על הנושא הזה, ואכן הדברים קרו.
<יאיר גלר: אנחנו גם צפויים במהלך החודשים הקרובים לתוספת, ואני אזכיר בדקות הקרובות למה היא מיועדת.
<יאיר גלר: אגף הסברה.
<יאיר גלר: אגף הסברה, כאן אנחנו רואים 2,100,100 שקלים כאשר עשינו פה סוג של שינוי.
<יאיר גלר: הדבר המרכזי, ויתרנו על המדיה הטלוויזיוניות והלכנו יותר למדיה האינטרנטית, הפייסבוק, הסמרטפונים, בכל השפות.
<יאיר גלר: זה גם הרבה יותר זול, זה גם הרבה יותר אפקטיבי.
<יאיר גלר: למדנו גם שהרדיו, אני מניח שאדוני גם שמע תשדירים שלנו.
<יאיר גלר: בחודשים הקרובים אנחנו נשמע הרבה יותר תשדירים גם בגלי צה"ל, ששם חיילים, זו אוכלוסיה שאנחנו מכירים היטב את צריכת הסמים והאלכוהול אצלה.
<יאיר גלר: גלי צה"ל פה בעניין בהחלט משתפים פעולה.
<יאיר גלר: רשת ב' אותו דבר, זה יותר להורים.
<יאיר גלר: שתי הרשתות האלה הן המואזנות ביותר ואליהם אנחנו הולכים.
<יאיר גלר: אנחנו פועלים בכל השפות.
<יאיר גלר: גם כמובן גם אתר האינטרנט, גם כל המדיה הדיגיטלית וגם האנשים שפועלים אצלנו, גם ברוסית, גם באמהרית וגם בשפה הערבית.
<יאיר גלר: לכל דבר יש היום את הרפרנט שלו, את האדם האחראי עליו ועם זה אנחנו רצים קדימה.
<יאיר גלר: אנחנו גם יוצאים לקמפיין מאוד מאוד חשוב מבחינתי, של נשים בהיריון, של תסמונת העובר השתיין וכל הצרות האלה, יחד עם איגוד רופאי הנשים.
<יאיר גלר: בחודש ספטמבר כנראה אנחנו נצא לדרך בקמפיין מאוד מאוד גדול, כמובן בתאום עם משרד הבריאות.
<יאיר גלר: הנושא הזה הוא חשוב מאוד.
<יאיר גלר: דיברת אדוני על המניעה ואיך אתה בעצם מייצר פה איכות חיים וחברה יותר טובה.
<יאיר גלר: זה בדיוק העניין.
<יאיר גלר: המיקוד כפי שהבנו, הולך לכיוון הנוער.
<יאיר גלר: עיקר ההשקעה של ההסברה תלך לכיוון הנוער ואת זה אנחנו נעשה גם בקיץ וגם אחריו.
<יאיר גלר: אגף חינוך ומניעה.
<יאיר גלר: האגף מבחינתי, ואני אומר את זה פה גם לפרוטוקול, זה החשוב ביותר.
<יאיר גלר: עיקר ההשקעה שלנו, ואת זה אנחנו מהיום הראשון למעשה, כשעוד נכנסנו לכל התוכניות ביישובים והתוכניות המקצועיות, אומר חינוך, מניעה, מניעה וחינוך בכל דרך אפשרית.
<יאיר גלר: אנחנו מאמינים גדולים בעניין הזה ויחד עם משרד החינוך בזמנו גם נחתם חוזה, הסכם, אמנה שבכל שנתון פועלים.
<יאיר גלר: השנה כבר מתחילים בכיתה ה' לפעול.
<יאיר גלר: אני רוצה גם להגיד, זה מההיבט של החינוך הפורמלי שאני מניח שד"ר אילן שמש ידבר עליו פה, אבל יש לנו עוד מספר דברים.
<יאיר גלר: אנחנו נכנסנו לכל האוניברסיטאות והמכללות ברמה של רפרנטים.
<יאיר גלר: יש לנו היום ב-26 אוניברסיטאות ומכללות נציגים שלנו, באמת שהוא מסודר יחד עם דיקנט הסטודנטים בכל מכללה ובכל אוניברסיטה ואנחנו פועלים שם.
<יאיר גלר: הפעילות השנייה המאוד מאוד חשובה הייתה תנועות הנוער.
<יאיר גלר: אנחנו יודעים שיש בין 250 ל-300 אלף בני נוער שהם גם קהל יעד והם גם מנהיגות צעירה.
<יאיר גלר: היום אנחנו פועלים ב-14 תנועות נוער, שוב, במינון שלנו, בתקציב שלנו.
<יאיר גלר: גם זה סוג של מהפכה שהתחילה ב-2012 וב-2013 מיושמת.
<יאיר גלר: לראשונה השנה מהפכה נוספת זה בצבא.
<יאיר גלר: קורסי הפיקוד פתחו לנו את השער.
<יאיר גלר: היו גם מקרים טראגיים, לא נעים להגיד אבל גם הם במידה רבה שכנעו את הנהלת הצבא להושיט יד ולעשות שיתוף פעולה.
<יאיר גלר: אנחנו פועלים היום גם בבה"ד 1, בבית הספר לקצינים, גם בבית ספר למ"כים, גם ביחידות של קורס טיס ובקורסי חובלים, וזה רק ילך ויתעצם.
<יאיר גלר: אנחנו מקווים שנקבל, זו התוספת הצפויה, הנושא של החרדים והדתיים לא מספיק מפותח אצלנו.
<יאיר גלר: זה מגזר שאנחנו מאוד רוצים להיכנס אליו.
<יאיר גלר: זו אוכלוסיה שהיא חשובה לנו מאוד.
<יאיר גלר: מאוד מסובכת, מאוד רגישה בהיבטים של תרבות, בהיבטים מנהיגותיים.
<יאיר גלר: מאוד לא פשוט ואנחנו רוצים להשקיע שם הרבה.
<יאיר גלר: אני מקווה שעם ההתכוונות של השר בחודשים הקרובים, אנחנו גם נגיע אליהם.
<יאיר גלר: אגף טיפול ושיקום.
<יאיר גלר: למעשה קורים פה שני דברים חדשים.
<יאיר גלר: אחד, כפי שציינתי, זה כבר רופאי המשפחה שאיתם התחלנו לעבוד.
<יאיר גלר: כפי שאדוני מבין אנחנו מחפשים עוד סוכני שינוי בהרבה מאוד אוכלוסיות, אז רופאי הנשים משתפים פעולה בצורה בלתי רגילה ואנחנו נכנסים איתם לעובדה, ורופאי משפחה.
<יאיר גלר: לראשונה מחר יש כנס של רופאי משפחה ואנחנו מקבלים שם גם במה וגם חלוקת חומר.
<יאיר גלר: גם הם, רופאי המשפחה, למעלה מ-5,000 רופאים, גם הם הבינו שהם חייבים להיכנס איתנו למערכת הזאת ואנחנו יודעים עד כמה הנער, נערה, רופאי המשפחה עדיין אמין בעיניהם.
<יאיר גלר: אם לפעמים ההורה, יש לו איזושהי בעיה, למורה גם כן יש איזושהי בעיה של העברת מסרים, אנחנו יודעים עד כמה לרופאים יש עדיין אמון רב ואנחנו בהחלט מסתייעים בהם להעברת גם מסרים וגם דרכי טיפול, בן ברמת המידע, הן ברמת ההכשרה, וזה השינוי שקורה השנה.
<יאיר גלר: התקציב, כאמור לא נוגעים בו.
<יאיר גלר: אגף קהילה.
<יאיר גלר: באגף קהילה אנחנו דיברנו בשבוע שעבר, וכאן קורה למעשה סוג של שינוי שאנחנו רוצים לאזן אותו בחודשים הקרובים.
<יאיר גלר: המגזר הלא יהודי גדל בצורה דרמטית.
<יאיר גלר: אנחנו נגיע ל-49 ישובים במגזר הערבי עד לסוף השנה, כאשר במגזר היהודי אנחנו עומדים כרגע על כ-80.
<יאיר גלר: אנחנו כמובן רוצים לאזן את העניין ואנחנו מקווים שבחודשים הקרובים נצליח לקבל לצורך העניין עוד תקציבים.
<יאיר גלר: אנחנו רוצים להיכנס לעוד רשויות.
<יאיר גלר: בשלב זה על פי הנחיית השר, על פי הסיכום איתו אנחנו פועלים יחד עם 'עיר ללא אלימות' ו'מצילה', במובן הזה שכאשר נכנס נציג של 'עיר ללא אלימות' לפעילות, הוא מקבל מאיתנו תקציבים והכשרות, כך שהעיר למעשה כבר מתחילה, הרשות כבר מתחילה, זאת יכול להיות עיר או מועצה מקומית של רשות יותר קטנה.
<יאיר גלר: הוא כבר מתחיל לקבל, אותו נציג גם את ההכשרה וגם את התקציבים על מנת להתחיל להניע את הפעילות, וברגע שיתאשר גם כמובן הכנסת אדם שלנו, אבל מבחינת מענה מקצועי, אנחנו כאמור נכנסים לעניין הזה.
<יאיר גלר: אנחנו גם עושים הרבה יותר עבודה השנה במגזר העולים.
<יאיר גלר: אנחנו מכירים את הבעייתיות שם.
<יאיר גלר: אני לא רוצה להיכנס לנתונים.
<יאיר גלר: זה דובר בועדת הקליטה בשבוע שעבר.
<יאיר גלר: יש בהחלט צורך לתת לבני העדה האתיופית מענה הרבה יותר נכון.
<יאיר גלר: יש בעיה שם עם הדור השני לא רק במובן של צריכת סמים ואלכוהול, אלא התנהגויות סיכוניות וסוגיות אחרות שמחייבות טיפול של הרבה מאוד מערכות רווחה ושיקום וחינוך, ואני חושב שהנושא הזה, ראוי שידון פה וכמובן לא רק הועדה הזאת, אבל הרבה מאוד גורמים יצטרכו לעשות דברים שונים, כי כסף לא חסר.
<יאיר גלר: כסף יש.
<יאיר גלר: הבעיה זה שאנחנו מסתכלים על הדור השני, על הדור הצעיר, הפוך אגב מהאוכלוסיה של חבר העמים.
<יאיר גלר: חבר העמים, הדור הראשון היה שונה והדור השני השתנה.
<יאיר גלר: אצל בני העדה האתיופית קרה בדיוק ההיפך , הדור הראשון צורך פחות והדור השני צורך הרבה יותר.
<יאיר גלר: אם אני עובר למדען ראשי.
<יאיר גלר: מדען ראשי, עשינו השנה גם כן שינוי מעניין.
<יאיר גלר: הוקם בעקבות קשר מצוין עם האיחוד האירופי ומועצת אירופה מרכז ניטור לאומי.
<יאיר גלר: יש קושי בנושא הזה של נתונים.
<יאיר גלר: אנחנו רוצים להידמות בעניין הזה גם לאירופה וגם לארצות הברית.
<יאיר גלר: אדוני כבר נחשף יותר מפעם אחת לבסיסי נתונים מאוד מאוד בעייתיים, ואנחנו כמובן רוצים בעניין הזה עוד לעשות שינוי ושיפור.
<יאיר גלר: אם אני עובר לאכיפה, אז התבשרנו אתמול שנושא של חקיקת סמי הפיצוציות, אותה תקנה כבר יוצאת לדרך וראש האגף אצלנו, ראש אגף אכיפה וחקיקה הייתה מאוד מעורבת.
<יאיר גלר: אני מניח שבמהלך הקיץ התקנה הדרושה של סמי הפיצוציות באמת תשתנה.
מוחמד ברכה: איך תשתנה?
<יאיר גלר: תשתנה.
<יאיר גלר: הכלים ניתנים למשטרה להשמדת החומרים, לאיסוף, לתפיסה, להכרזה יחד עם מנכ"ל משרד הבריאות ויחד עם מפכ"ל משטרת ישראל.
<יאיר גלר: יש לנו סוג של תקנה שיוצרת השמדה טוטאלית של כל הסיפור הזה.
מוחמד ברכה: כוח אדם?
<יאיר גלר: כוח אדם, יצטרך פיני לעזור לי.
<יאיר גלר: אנחנו בנינו, אנחנו זה לא הרשות כמובן.
<יאיר גלר: דווקא המשטרה הובילה את כל המערכת הזאת.
<יאיר גלר: הייתה פה מערכת שלמה של משרד החינוך ומשרד הבריאות ומשרד הרווחה.
<יאיר גלר: כולם היו שותפים פה.
<יאיר גלר: משרד המשפטים כמובן.
<יאיר גלר: הכלים מונחים ועכשיו צריך לקחת וליישם אותם.
<יאיר גלר: זה הכול.
<יאיר גלר: אין מצב כזה ששוטר לא יכול יותר להיכנס לפיצוציה, לקחת ולהשמיד את החומר תוך שבוע ימים.
<יאיר גלר: זה ניתן וזה עומד להסתיים.
<יאיר גלר: נדמה לי שזה עולה היום כבר לקריאה ראשונה.
<יאיר גלר: עד סיומו של המושב והכניסה לפגרת הקיץ, הנושא הזה מבחינת חקיקה גמור והכנסת והממשלה עשו את עבודתם ונתנו את הכלי למשטרה.
<יאיר גלר: אני מאוד מקווה שיהיה להם באמת את היכולת, כי צריך פה למעלה מ-2,000, 2,500 מקומות ממכר, לבקר אותם שלוש פעמים ביום או ארבע פעמים ביום, לא לאפשר להם להרים את הראש, לחבורה הזאת.
<יאיר גלר: לקחת כל צורה של קפסולה, תרסיס ופשוט להשמיד אותו.
<יאיר גלר: אנחנו גם רוצים להרחיב את בתי הדין לסמים, כולל היום בית דין אחד בתל אביב.
<יאיר גלר: יש לנו קשר עם הנהלת בתי המשפט.
<יאיר גלר: השופט שפיצר, גם הוא משתף פעולה ואין ספק שגם איתו,
מוחמד ברכה: מה צריך לעשות בעניין הזה חוץ מאשר לפנות?
<יאיר גלר: עשינו את העבודה.
<יאיר גלר: יושבת כבר כרגע ועדה ובונה.
<יאיר גלר: אנחנו יחד עם שפיצר בונים עכשיו מערכת חדשה לחלוטין של בתי דין לסמים.
<יאיר גלר: בהכשרת פיתוח משאבי אנוש אנחנו מעבר לזה שנכנסנו להרבה מאוד אוניברסיטאות, יש כרגע שני כיוונים חדשים, אחד כבר מתבצע.
<יאיר גלר: למעשה הסתיימה שנה ראשונה של תואר ראשון בקרימינולוגיה למכורים נקיים בבית ברל, בסבסוד של רוב האנשים שלנו, של הרשות.
<יאיר גלר: 22 מכורים נקיים התחילו את שנת הלימודים בקרימינולוגיה, 4 שנים, והדבר השני שאנחנו בימים אלה מסכמים עם אוניברסיטת חיפה לשנה הבאה, שוב בסבסוד שלנו, פותחים מסלול התמכרויות בתוך בית הספר לקרימינולוגיה ועבודה סוציאלית ביחד, וגם זה יהיה בפעם הראשונה.
<יאיר גלר: עד היום, כאמור, לא הצלחנו להרים כזה פרוייקט ואני מקווה שנצליח.
מוחמד ברכה: למספר נמוך של אנשים.
<יאיר גלר: כיתה.
מוחמד ברכה: אני גם מסתכל על 200,000 שקל.
<יאיר גלר: אצלנו תמיד זה עבודת מצ'ינג.
<יאיר גלר: גם אם נצטרך לתת יותר, אנחנו ניתן יותר.
<יאיר גלר: זה בסדר.
<יאיר גלר: אנחנו למדנו לעבוד במצ'ינג עם כל הגופים.
<יאיר גלר: אני חייב להגיד שבאמת בשנים האחרונות יש שיתוף פעולה יוצא מן הכלל בעניין.
<יאיר גלר: מרכז להדרכה והמידע ארצי, מילה אחת.
<יאיר גלר: למידע מרחוק.
<יאיר גלר: גם את זה אנחנו נתחיל בימים אלה.
<יאיר גלר: זה יקרה לקראת סוף השנה.
<יאיר גלר: הפייסבוק, גם הוא פותח מאוד.
<יאיר גלר: אלה שני הכיווניים המרכזיים.
<יאיר גלר: עוד מילה אחרונה על אגף פיתוח קשרי חוץ ושת"פ בין לאומי.
<יאיר גלר: מועצת אירופה, יש לנו הסכם חדש שממש הונח אני חושב אתמול בבוקר על שולחנו של השר לביטחון פנים.
<יאיר גלר: הייתה התנגדות של תורכיה להכניס אותנו למועצת אירופה.
<יאיר גלר: ההתנגדות הוסרה לפני כחודש ימים וההסכם מונח כרגע על שולחנו של השר לביטחון פנים.
מוחמד ברכה: לא התנגדו בחשאי, לא?
<יאיר גלר: לא, לא, בפומבי לגמרי.
<יאיר גלר: הייתה פניה בזמנו של השר ליברמן כשר חוץ לקיים את זה, והתורכים פשוט זרקו אותנו מכל המדרגות.
מוחמד ברכה: יכול להיות שבגלל שליברמן הוא לא שר החוץ, עכשיו זה התאשר.
<יאיר גלר: בכל מקרה זה התאפשר.
<יאיר גלר: ממש ממש אתמול זה קרה ואנחנו מצפים לחתימה עם מועצת אירופה.
<יאיר גלר: הדבר הנוסף שחשוב פה מאוד זה הנושא של המחלקה לשיתוף בין לאומי.
<יאיר גלר: המחלקה לשיתוף בין לאומי, עשינו 8 קורסים עד עכשיו בשיתוף עם משרד החוץ.
<יאיר גלר: לאור ביקוש מאוד מאוד משמעותי אנחנו פותחים עכשיו כל שנה קורס.
<יאיר גלר: בנובמבר הקרוב צפויות להגיע כ-20 מדינות.
<יאיר גלר: כמו שהיה בנובמבר הקודם, 5 שבועות לסמינר ברמת רחל.
<יאיר גלר: אנחנו מקנים ידע להרבה מאוד ארצות, בעיקר כמובן מתפתחות.
<יאיר גלר: שוב, מימון משרד החוץ.
<יאיר גלר: אנחנו שותפים לכל הנושא של ההדרכה וההכשרה בעצם אנחנו מסייעים פה.
<יאיר גלר: יש לנו הרבה מאוד ידע שנצבר.
<יאיר גלר: אנחנו כמובן שואבי ידע.
<יאיר גלר: אני רוצה עוד מילה אחת חשובה לי מאוד בנושא של הבריאות.
<יאיר גלר: אני מניח שד"ר פאולה רושקה תעלה פה.
<יאיר גלר: אנחנו מאוד רוצים לקדם תרופות שניתן למכורים וגם למניעה בנושא בעיקר של אלכוהול.
<יאיר גלר: אני מקדים קצת את פאולה בעניין הזה.
<יאיר גלר: עדיין לא איתרנו תקציב לטובת הנושא של תרופות חדשניות גם בגלל העלות הגבוהה.
<יאיר גלר: אני מניח שגם ידון בהמשך נושא סל התרופות.
מוחמד ברכה: אתה מדבר על תחליף המתאדון?
<יאיר גלר: לא, המתאדון מסודר.
<יאיר גלר: אני מדבר על הנושא של אלכוהול.
<יאיר גלר: כאן הייתי מאוד מבקש, כמובן אנחנו עובדים בשיתוף פעולה מלא, אבל גם את הקריאה של הכנסת.
<יאיר גלר: זה צעד שמבחינתנו הוא צעד של בשורה.
<יאיר גלר: הוא חשוב מאוד, הנושא של תרופות חדשות.
<יאיר גלר: אינני יודע כרגע איך ברמה הטכנית, אנחנו נבקש את סיועך הטוב, אבל הנושא הזה מבחינתו יכול להביא לשנוי דרמטי.
<יאיר גלר: הרבה מאוד אנשים הן בבית והן במוסדות ראויים לתרופות החדשניות האלה וצריך לעשות כל מאמץ כדי למצוא את התקציבים לתרופות חדשות.
<יאיר גלר: שתהיה לנו באמת שנה טובה ומוצלחת.
מוחמד ברכה: אני מודה לך מאוד.
מוחמד ברכה: היות ואנחנו דנים בתקציב לשנתיים, רק תגיד את הכותרת של 2014.
<יאיר גלר: זה יעזור לי החבר איתן, התקציבן של המשרד.
<איתן גולדפלם: הבסיס של התקציב הוא אותו בסיס תקציב.
<איתן גולדפלם: ה-33 כולל את תכנית האלכוהול שעדיין לא סוכם לגביו לגבי 2014.
מוחמד ברכה: מה מונח על שולחן הכנסת עכשיו?
<איתן גולדפלם: הבסיס, 31.3.
<יאיר גלר: 31.3 ו-2.6, יש לנו דיון בועדת שרים לאלימות, שהשר אהרונוביץ' הוא היו"ר של הועדה.
<יאיר גלר: כמובן הנושא יוצג שם.
מוחמד ברכה: שאלה שנייה ברשותך.
מוחמד ברכה: האם העלאה של בסיס התקציב באה על חשבון סעיפים מסוימים במשרדי הממשלה השונים או שזה, תיכף נשמע כמובן, זה רשות ולא על חשבון,
<יאיר גלר: ממש לא.
עפו אגבאריה: תרשה לי לשאול שאלה.
עפו אגבאריה: לא שמעתי את הדו"ח מהתחלה אבל אני שמעתי שהכל זה מטרות טיפוליות.
<יאיר גלר: אתה נכנסת בטיפול.
<יאיר גלר: החינוך והמניעה זה הנושא המרכזי שבו אנחנו משקיעים את מירב התקציב.
מוחמד ברכה: משרד האוצר.
<אסף וסרצוג: תודה אדוני היושב ראש.
<אסף וסרצוג: אני אומר כמה דברים.
<אסף וסרצוג: כמו שאמר המנכ"ל, התקציב באמת לשנת 2013-2014 שילש את עצמו מבחינת תפיסת תקציב.
<אסף וסרצוג: חשוב גם לציין שהתקציב לרשות למלחמה בסמים מבחינת על שינויו, כלומר האופן שבו היא מסיימת את השנה, גבוה בהרבה.
<אסף וסרצוג: הוא למעלה מ-50 מיליון שקל בכל שנה וזה גם משהו שחשוב לציין.
<אסף וסרצוג: אני מתאר מה שהיה בשנים האחרונות.
מוחמד ברכה: אני יודע מה שהיה בשנים האחרונות.
<אסף וסרצוג: חלקם זה כספים של עודפים שמגיעים.
<אסף וסרצוג: חלקם זה כספים שמגיעים ממשרדי הממשלה השונים בעקבות סיכומים וכן הלאה, חלקם הסכמים קואליציוניים.
<אסף וסרצוג: חשוב גם לציין שגם התקציב, בנינו אותו בתאום מלא עם המשרד לביטחון פנים.
<אסף וסרצוג: כמובן הרשות למלחמה בסמים היא חלק מהמשרד עם שאר צרכי המשרד כולו.
<אסף וסרצוג: אני פחות מתחבר לאמירה בתחילת הדברים שבה יש הזנחה לנושא של הטיפול בסמים ואלכוהול.
<אסף וסרצוג: אני רוצה גם לציין שמעבר לרשות למלחמה בסמים, יש עוד לא מעט השקעות של המדינה מעבר לחינוך, בריאות, רווחה, שאני מניח שתיכף יציגו פה את העשייה שלהם.
<אסף וסרצוג: גם בתוך המשרד לביטחון פנים יש עוד לא מעט גופים שמטפלים, כמובן קודם כל משטרת ישראל בראשה.
<אסף וסרצוג: למשטרת ישראל יש לא מעט משאבים שמוקצים לטובת הנושא הזה, החל מיחידות מיוחדות שפועלות בגבולות לטובת מניעה של הברחת סמים וכלה ביחידות חקירות, סיור וכן הלאה.
<אסף וסרצוג: יש גם את הנושא של שיטור עירוני ושיטור משולב, שאלה תוכניות חדשות יחסית של המשטרה שמטפלות יותר בעבירות איכות חיים, וביניהם גם יש קשר עם הקהילה וגם יש טיפול בנושא הזה.
<אסף וסרצוג: בנוסף, בתוך המשרד יש גם תוכניות קהילתיות נוספות, ביניהן הבולטת יותר היא 'עיר ללא אלימות', שגם בולט בשיתוף פעולה וגם 'מצילה' כמובן.
<אסף וסרצוג: התייחסתי יותר לבולטת.
<יאיר גלר: אנחנו עובדים במשותף.
<יאיר גלר: זה נקרא 'המאמץ האזרחי'.
<אסף וסרצוג: 'המאמץ האזרחי', ושם מופעלות סיירות הורים והרבה ראיה פנימה בעצם לתוך בני נוער ולתוך הקהילה.
<אסף וסרצוג: חלקה הגדול גם מופנה לטובת הטיפול בעניין הסמים.
<אסף וסרצוג: חשוב לי גם לתת עוד אספקט נוסף של שונות בתי הסוהר, שלא הוצג כאן, אבל גם בו יש לא מעט גידול בהשקעה בשנים האחרונות לנושא הטיפול בשיקום בעיקר, ששם זה יותר באלמנט הזה.
<אסף וסרצוג: גם בהקשר של מה שציין כאן המנכ"ל, נושא בתי דין לסמים.